Eitt spennandi og fjølbroytt starv sum eindarleiðari fyri eldraøkið í Suðuroy er leyst at søkja. Eldraøkið varð yvirtikið av kommununum 1. januar 2015, og tí leita vit eftir einum leiðara við røttum førleikum, sum kann vera við, saman við leiðaranum, at byggja upp stovnin og at virka fyri at tryggja neyðuga tænastu til tey eldru í Suðuroynni. Starvið verður at seta skjótast gjørligt. Talan er um ein nýggjan stovn, har allar kommunalar eindir viðvíkjandi eldrarøkt og tænastum í Suðuroy eru savnaðar. Eindarleiðarin kemur í tøttum samstarvi við leiðaran, at umsita tænastur til tey eldru í Suðuroy, og verður partur av leiðslutoyminum, sum kemur at hava ábyrgd fyri eldratænastuni. Hetta merkir allar tænastur, ið eru knýttar at bústovnum, heimatænastu, sjúkrarøkt o. s. fr. Vit bjóða eitt spennandi starv við nógvum avbjóðingum, har høvuðsdenturin liggur á at skapa ein samanhangandi stovn, motiverað starvsfólk og nøgdar móttakarar av tænastuni. Leiðsluuppgávurnar At samskapa og samskipa tænastur og tilboð innan BHS At skipa og menna eindina At menna og effektisera arbeiðsgongdir og mannagongdir At tryggja dygd, yrkisførleika, trivnað og eitt lærandi og mennandi arbeiðsumhvørvi